અમદાવાદઃ ગુજરાત હાઈકોર્ટે શહેરના ખાડાખબડાવાળા રસ્તા અને અણઘટ ટ્રાફિક નિયમન મામલે ફરી એકવાર અમદાવાદ મ્યુનિસિપલ કોર્પોરેશન અને સરકરારનો કાન આમળ્યો છે. જસ્ટિસ એમ.આર. શાહની આગેવાનીમાં હાઈકોર્ટની ડિવિઝન બેંચ દ્વારા શહેરના ખરાબ રોડ રસ્તા અંગે કરવામાં આવેલ PILની સુનાવણી દરમિયાન આદેશ કર્યો છે કે કેસના આગામી સુનાવણી દરમિયાન તારીખ 11 એપ્રિલના રોજ મ્યુનિસિપલ કમિશનરે કોર્ટમાં હાજર રહેવું. ઉલ્લેખનીય છે કે આ કેસમાં આ પહેલા પણ કમિશનરને હાજર રાખવામાં આવ્યા હતા.